text: flypassagerers rettigheder
  
  publiceret: 2023-04-27 11:19:40+02:00
  En flypassagers krav om kompensation er reguleret af EU-forordning 261/2004 . Den rummer de fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser.
  For at du kan kræve din ret, skal du have været til stede ved check-in i rette tid.
  Er flyet mere end fem timer forsinket, kan du aflyse turen og få pengene igen. Der kan også være helt særlige tilfælde, hvor du har ret til at få afslag eller pengene retur, ved kortere forsinkelser.
  Forsinkelser kan give dig krav på erstatning for udgifter som følge heraf. Det gælder dog kun rejser af en vis varighed og længde:
  Er dit fly forsinket, har du krav på:
  Reglerne gælder for alle flyafgange fra et EU-land. De gælder også for flyafgange fra et land uden for EU, hvis bestemmelseslandet er et EU-land, og luftfartsselskabet er et EU-selskab..
  
  På forbrugereuropa.dk kan du læse mere om din ret til kompensation.
  
  Bliver dit fly aflyst, har du altid krav på:
  Du kan desuden have krav på:
  Har du købt din flybillet hos en rejsearrangør, har du nogle rettigheder i forhold til rejsearrangøren. Bliver flyet aflyst, skal du derfor både rette skriftlig henvendelse til flyselskabet og til rejsearrangøren, fx per mail.
  Når du kontakter rejsearrangøren, kan du kræve, at de leverer en tilsvarende rejse. Gør opmærksom på, at du forventer at få et svar inden for rimelig tid, og at du kan være nødt til at handle på egen hånd og holde dem erstatningsansvarlige for eventuelle økonomisk tab, fx hvis du har købt nye flybilletter.
  Hvis rejsearrangøren ikke svarer på din henvendelse eller ikke kan levere en flyrejse med et andet flyselskab til din destination, kan du selv købe en anden flyrejse. Du kan derefter som udgangspunkt kræve, at rejsearrangøren refunderer alle dine udgifter – også de udgifter, du har til eventuelle mistede forudbetalte overnatninger, hvis rejsearrangøren har været bekendt med dine forudbetalte overnatninger.
  Vær opmærksom på, at du har en tabsbegrænsningspligt, når du foretager et dækningskøb. Det betyder, at du har pligt til at finde den billigste rejse. Du kan eventuelt dokumentere, at du har valgt den billigste rejse ved at gemme kopier af de søgeresultater, du finder på nettet.
  Finder du ikke en løsning med rejsearrangøren, kan du enten klage til Mæglingsteamet for Forbrugerklager, hvis der er tale om en dansk rejsearrangør, eller til Forbruger Europa, hvis der er tale om en rejsearrangør inden for EU.
  Har du købt en pakkerejse hos en dansk arrangør, kan du klage til Pakkerejse-Ankenævnet.
  Børn på under to år har krav på kompensation på lige fod med øvrige flypassagerer, uanset hvilken billetpris der er betalt for barnet. Det afgørende er, at billetten ikke har været gratis.